
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1539 


17 Οκτωβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ρύθμιση όλων των θεμάτων σχετικά με τους ελέγχους 
ποιότητας στα δημόσια έργα που διενεργούνται 
από Ειδικό Σύμβουλο, των ειδικότερων θεμάτων 
λειτουργίας του καθώς και κάθε άλλης σχετικής λε¬ 
πτομέρειας. 1 

Τροποποίηση των Άρθρων 5 και 6 της 14719/803/6-8- 
2003 (ΦΕΚ 1239/Β/1-3-03) ΚΥΑ «περί καθαρισμού 
του φορέα, της θέσης, της έκτασης και των ορίων 
του ΒΙΟΠΑΑνώποληςτου Ν. Ηρακλείου, στα διοικη¬ 
τικά όρια του Δ. Γουβών Ν. Ηρακλείου Κρήτης, 
έγκρισης του Φορέα ΒΕΠΕ και της ΜΠΕτου ΒΙΟΠΑ» 2 
Πρακτική άσκηση φοιτητή του Τμήματος ΠΣΕ Εφαρ¬ 
μοσμένης Αγρο-Οικολογίας του Πανεπιστημίου Ιω- 


αννίνων. 3 

Πρακτική άσκηση φοιτητών του Τμήματος Οργάνω¬ 
σης και Διαχείρισης Αγροτικών Εκμεταλλεύσεων 
του Πανεπιστημίου Ιωαννίνων. 4 


ΑΠΟΦΑΣΕΙ Σ 

Αριθ. 64517/Ε.Υ.Σ. 6195 (1) 

Ρύθμιση όλωντων θεμάτων σχετικά με τους ελέγχους ποι¬ 
ότητας στα δημόσια έργα που διενεργούνται από Ειδι¬ 
κό Σύμβουλο, των ειδικότερων θεμάτων λειτουργίας 
του καθώς και κάθε άλλης σχετικής λεπτομέρειας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις: 

I. του Ν. 1418/1984 (Φ.Ε.Κ23 Α’) καιτωνεκτελεστικών Π. 
Δ/γμάτων του για την εκτέλεση των δημοσίων έργων, 
όπως ισχύει. 

II. του δεύτερου εδαφίου της παραγράφου 4 του άρ¬ 
θρου τέταρτου του Ν. 2372/1996 (ΦΕΚ29 Α’). 

III. του Ν. 2860/2000 (Φ.Ε.Κ251 Α’), όπως ισχύει. 

IV. του άρθρου 29 Α’ του Ν. 1558/1985 (Α’ 137), όπως 


προστέθηκε με το άρθρο 27 του Ν. 2081/1992 (Α’ 154) και 
αντικαταστάθηκε με το άρθρο 1 παρ. 2α του Ν. 2469/1997 
(Α’ 38). 

2. Την Δ17α/10/16/ΦΝ380/Γ.Γ.Δ.Ε./Υ.ΠΕ. ΧΩ.Δ.Ε. 

11.02.1998 Κοινή Υπουργική Απόφαση των Υπουργών 
Εθνικής Οικονομίας και ΠΕ.ΧΩ.Δ.Ε. (Φ.Ε.Κ. 122/Β7). 

3. Τις ΔΙΟΕ/1065956/863/Α0006/15-7-2003 "Περί καθο¬ 
ρισμού αρμοδιοτήτων των Υφυπουργών Οικονομίας και 
Οικονομικών" (Φ.Ε.Κ 985/τ.Β/16-7-2003). 

4. Την Κ.Υ.Α (Φ.Ε.Κ 1352/Β/17-10-2001) για τη Σύσταση 
Ειδικής Υπηρεσίας Συντονισμού της Εφαρμογής των Επι¬ 
χειρησιακών Προγραμμάτων, σύμφωνα με το άρθρο 3 
του Ν. 2860/2000, όπως ισχύει. 

5. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού. 

6. Την Υ6/2001 (ΦΕΚ 1464/Β/2001) κοινή απόφαση του 
Πρωθυπουργού και της Υπουργού ΠΕ.ΧΩ.Δ.Ε. για την 
ανάθεση αρμοδιοτήτων, αποφασίζουμε: 

Τη ρύθμιση όλων των θεμάτων σχετικά με τους ελέγ¬ 
χους ποιότητας στα δημόσια έργα, που διενεργούνται 
από Ειδικό Σύμβουλο, που προσλαμβάνεται με απόφαση 
του Υπουργού Οικονομίας και Οικονομικών, που εφεξής 
καλείται Εξειδικευμένος Σύμβουλος Ποιοτικού Ελέγχου 
(Ε.Σ.Π.ΕΛ.), των ειδικότερων θεμάτων λειτουργίας του, 
καθώς και κάθε σχετικής λεπτομέρειας για την αποτελε- 
σματικότητα του ποιοτικού ελέγχου στα δημόσια έργα 
που εκτελούνται από όλους τους φορείς του ευρύτερου 
δημόσιου τομέα και συγχρηματοδοτούνται από πόρους 
της Ευρωπαϊκής Ένωσης (ΕΈ.) 

Ειδικότερα ρυθμίζονται τα εξής: 

I. Ο τρόπος διενέργειας των ελέγχων από τον Ε.Σ. Π. ΕΛ., 

II. Η υποχρέωση των υπηρεσιών για παροχή στοιχείων 
και πληροφοριών στον Ε.Σ.Π.ΕΛ., 

III. Η ελεύθερη πρόσβαση του Ε.Σ.Π.ΕΛ. σε όλους τους 
χώρους κατασκευής των έργων και στις πηγές λήψης των 
υλικών καθώς και η ακώλυτη πραγματοποίηση δειγματο¬ 
ληψιών, 

IV. Η συνεργασία των υπηρεσιών και των εργαστηρίων 
της Γενικής Γραμματείας Δημοσίων Έργων του 
Υ.ΠΕ.ΧΩ.ΔΕ. με τον Ε.Σ.Π.ΕΛ., 

V. Ο τρόπος αποκατάστασης των διαπιστούμενων ελατ¬ 
τωμάτων σύμφωνα με τις διατάξεις του άρθρου 46 του 
Π.Δ. 609/1985 (ΦΕΚ 223 Α’) ή τα καθοριζόμενα στη σύμ¬ 
βαση, 

VI. Ειδικά θέματα για την αποτελεσματικότητα του ποι¬ 
οτικού ελέγχου. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 

Τρόπος διενέργειας ελέγχων από τον Ε.Σ.Π.ΕΑ. 

1. Ο Ε.Σ.Π.ΕΑ. διενεργεί δειγματοληπτικούς ελέγχους 
επαλήθευσης της ποιότητας στα δημόσια έργα που εκτε- 
λούνται από όλους τους φορείς του ευρύτερου δημόσιου 
τομέα και συγχρηματοδοτούνται από πόρους της Ευρω¬ 
παϊκής Ένωσης. Στο πλαίσιο αυτό περιλαμβάνονται έργα 
υποδομών, που εντάσσονται και χρηματοδοτούνται στο 
πλαίσιο των Επιχειρησιακών Προγραμμάτων του Κ.Π.Σ., 
του Ταμείου Συνοχής και των Κοινοτικών Πρωτοβουλιών, 
συμπεριλαμβανομένων και των έργων που κατασκευάζο¬ 
νται με συμβάσεις παραχώρησης. 

2. Ελέγχεται, κατά το δυνατόν, αντιπροσωπευτικό δείγ¬ 
μα με βάση το σύνολο των έργων και με κριτήρια επιλογής 
το είδος, το μέγεθος, την κατηγορία, τη σημασία ή τη 
σπουδαιότητατου έργου, τις φάσεις κατασκευής, την γε¬ 
ωγραφική κατανομή και τους φορείς που εκτελούν τα έρ¬ 
γα. Ο Ε.Σ.Π.ΕΑ. καταρτίζει, ανά τρίμηνο, πρόγραμμα 
ελέγχων το οποίο υποβάλλεται και εγκρίνεται, στο σύνο¬ 
λό του, με κοινή απόφαση των Υπουργών Οικονομίας και 
Οικονομικών και Περιβάλλοντος, Χωροταξίας και Δημο¬ 
σίων Έργων. Με όμοια απόφαση μπορεί να οριστεί η διε¬ 
νέργεια ελέγχου από τον Ε.Σ.Π.ΕΑ. και σε άλλα έργα, πέ¬ 
ραν αυτών που περιλαμβάνονται στο πρόγραμμά του. 

3. Ο Ε.Σ.Π.ΕΑ. ελέγχει την εφαρμογή των όρων της 
σύμβασης κατασκευής (ποιοτικών και ποσοτικών), εξετά¬ 
ζοντας τηντήρηση των εγκεκριμένων τευχών και σχεδίων, 
που τη συνοδεύουν ως αναπόσπαστα μέρη της, των 
ισχυόντων Κανονισμών καθώς και των ισχυουσών Προτύ¬ 
πων Τεχνικών Προδιαγραφών. 

4. Στο πλαίσιο αυτό ο Ε.Σ.Π.ΕΑ.: 

I. Εξετάζει το φάκελο των ποιοτικών ελέγχων του έργου 
που τυχόν διενεργήθηκαν από κρατικά ή άλλα αναγνωρι¬ 
σμένα εργαστήρια δημοσίων έργων ή από το εργαστήριο 
ποιοτικού ελέγχου του αναδόχου, εφόσον αυτό προβλέ- 
πεται στη σύμβαση, και καταγράφει τις παρατηρήσεις 
του σχετικά με το εάν οι ως άνω έλεγχοι είναι επαρκείς 
προκειμένου να εξάγονται ασφαλή συμπεράσματα σχετι¬ 
κά με την απαιτούμενη ποιότητα κατασκευής των στοιχεί¬ 
ων του έργου καθώς και εάν διενεργήθηκαν σύμφωνα με 
τους όρους της σύμβασης. 

II. Εκτελεί ελεγκτικές εργασίες πεδίου, επιτόπου των 
έργων, διενεργεί τις αντίστοιχες εργαστηριακές δοκιμές 
και ελέγχει δειγματοληπτικά την ποιότητα τυχόν υλικών 
που εισκομίσθηκαν με έγκριση της υπηρεσίας "επί τόπου 
των έργων" ή σε αποθήκες του αναδόχου που έχουν δη¬ 
λωθεί και εγκριθεί από την υπηρεσία ή στους χώρους πα¬ 
ραγωγής τους (πηγές λήψης, εργοστάσια - θεματοφυλα- 
κές). Επίσης μπορεί να ελέγχει δειγματοληπτικά, υλικά ή 
σύνθετα υλικά που προσκομίζονται στο εργοτάξιο ή 
στους χώρους κατασκευής και να διενεργεί, αν απαιτεί¬ 
ται, δειγματοληψίες από τα μέσα μεταφοράς τους, προ¬ 
κειμένου να διαπιστώσει το δόκιμο των υλικών αυτών ή 
την παρασκευή τους σύμφωνα με την σε κάθε περίπτωση 
εγκεκριμένη σύνθεση. 

III. Διενεργεί επιθεωρήσεις ή και αξιολογήσεις των συ¬ 
στημάτων ελέγχου ποιότητας των αναδοχών, περιλαμβα- 
νομένωντων διαδικασιών, των καταγραφών αποτελεσμά¬ 
των, του εξοπλισμού των εργαστηρίων και των υπηρεσιών 
δοκιμών. 

IV. Σε ειδικές περιπτώσεις μπορεί, μετά από εντολή της 
Επιβλέπουσας το έργο του Υπηρεσίας, να διενεργεί και 


πρόσθετους ελέγχους και δοκιμές στοντόποτου έργου ή 
εκτός αυτού, καθώς και ελέγχους, δοκιμές και επιθεωρή¬ 
σεις του διεξαγόμενου από προμηθευτές ελέγχου ποιό¬ 
τητας παράλληλα με τους επιτόπου πρότυπους συμβατι¬ 
κούς ελέγχους επαλήθευσης (περιλαμβανομένης της 
εφαρμογής τους και στις εκτός του χώρου εκτέλεσης του 
έργου κατασκευές) στους ακόλουθους ενδεικτικά τομείς: 

Σιδηροκατασκευές, επαλήθευση συγκολλήσεων 

- Προστατευτικές επιστρώσεις 

- Προκατασκευασμένο και προεντεταμένο σκυρόδεμα 

- Εξοπλισμοί Η/Μ, εφέδρανα γεφυρών και παραγωγή 
των στοιχείων τους. 

V. Διενεργεί δειγματοληπτικούς ποσοτικούς ελέγχους, 
που αφορούν στην ανά φυσική μονάδα εργασίας περιε¬ 
κτικότητα των υλικών και στις σύμφωνα με τη σύμβαση 
του έργου διαστάσειςτης έτοιμης εργασίας. Ο ποσοτικός 
έλεγχος αφορά τις αντίστοιχες εργασίες πεδίου και δειγ¬ 
ματοληψίες που διενεργεί ο Ε.Σ.Π.ΕΑ. 

5. Ο Ε.Σ.Π.ΕΑ. διαθέτει και λειτουργεί ένα διαπιστευμέ¬ 
νο εργαστήριο με δυνατότητες διακρίβωσης και βαθμο- 
νόμησης για όλες τις δραστηριότητες του παρόντος άρ¬ 
θρου που αναφέρονται στους συμβατικούς ελέγχους 
επαλήθευσης που διενεργεί. Μεριμνά επίσης για την εξα¬ 
σφάλιση της συνεργασίας ενός διαπιστευμένου εργα¬ 
στηρίου με δυνατότητες διακρίβωσης και βαθμονόμησης 
για τους πρόσθετους ελέγχους και δοκιμές, ύστερα από 
διαβούλευση με την Επιβλέπουσα του έργου του Υπηρε¬ 
σία. 

6. Σε περιπτώσεις που ο Ε.Σ.Π.ΕΑ. διαπιστώνει ότι κά¬ 
ποιοι συμβατικοί ποιοτικοί όροι είναι ελλιπείς ή αόριστοι ή 
δεν δύνανται να ικανοποιηθούν λόγω αναντιστοιχίας με 
το έργο, οι αντίστοιχοι έλεγχοι διενεργούνται σύμφωνα: 

α) μετά ισχύονταπρότυπα, τεχνικές προδιαγραφές και 
κανονισμούς (άρθρο 21 του ν.1418/84), ή 

β) με τους όρους που καθορίζει σχετική απόφαση της 
Προϊσταμένης Αρχής του φορέα κατασκευής του έργου, 
ύστερα από πρόταση του Ε.Σ.Π.ΕΑ. 

Άρθρο 2 

Υποχρέωση των υπηρεσιών και των αναδοχών 

για παροχή στοιχείων και πληροφοριών στον Ε.Σ.Π.ΕΑ. 

Εξασφάλιση της ελεύθερης πρόσβασης του Ε.Σ.Π.ΕΑ. 
στους χώρους κατασκευής των έργων και στις πηγές λή¬ 
ψης των υλικών καθώς και της ακώλυτης πραγματοποίη¬ 
σης δειγματοληψιών. 

1. Η Υπηρεσία του Υπουργείου Οικονομίας και Οικονο- 
μικώνπου επιβλέπειτη σύμβαση του Ε.Σ.Π.ΕΑ. ή εντεταλ¬ 
μένα όργανά της, ενημερώνει εγγράφως τις Προϊστάμε¬ 
νες Αρχές των φορέων κατασκευής των έργων για τους 
επικείμενους ελέγχους του Ε.Σ.Π.ΕΑ. στα έργα ευθύνης 
τους, με ταυτόχρονη κοινοποίηση στις Διευθύνουσες 
Υπηρεσίες των φορέων κατασκευής όσο και στους αρμό¬ 
διους για τα αντίστοιχα Επιχειρησιακά Προγράμματα Γε¬ 
νικούς ή Ειδικούς Γραμματείς Υπουργείων ή Γενικούς 
Γραμματείς Περιφερειών καθώς και στις αντίστοιχες Δια¬ 
χειριστικές Αρχές. 

Οι Προϊστάμενες Αρχές των προς έλεγχο έργων υπο- 
χρεούνται να διευκολύνουν την διενέργεια του ελέγχου 
του Ε.Σ.Π.ΕΑ., ενδεικτικά ως κάτωθι: 

(ι) διάθεση στον Ε.Σ.Π.ΕΑ. φωτοαντιγράφων των συμ¬ 
βατικών τευχών, της τεχνικής μελέτης, των σχεδίων και 
του φακέλου ελέγχου ποιότητας του έργου. Τα ανωτέρω 

στοιχεία πρέπει να είναι διαθέσιμα και από τον ανάδοχο 
στο εργοτάξιο του έργου ή να τα προσκομίσει ο ανάδοχος 
αν το έργο έχει περαιωθεί. Στις περιπτώσεις που από 
υπαιτιότητα του αναδόχου αποδεδειγμένα κωλυσιεργεί- 
ται ή καθυστερείται ο έλεγχος, η αρμόδια Υπηρεσία του 
Υπ.Οικ.Ο. ενημερώνει την Προϊστάμενη Αρχή του έργου, 
η οποία και υποχρεούται να κινήσει τις διαδικασίες επιβο- 
λήςτων κυρώσεωνπουπροβλέπονταιαπότοΠ.Δ. 278/99. 

Ειδικότερα, θα πρέπει να παρέχουν στονΕ.Σ.Π.ΕΛ. φω¬ 
τοαντίγραφα από: 

το τεύχος της διακήρυξης, τη σύμβαση, την τεχνική 
συγγραφή υποχρεώσεων, την ειδική συγγραφή υποχρε¬ 
ώσεων, την τεχνική περιγραφή, το τιμολόγιο μελέτης, το 
τιμολόγιο προσφοράς, τον προϋπολογισμό μελέτης, τον 
προϋπολογισμό προσφοράς, το πρόγραμμα κατασκευ¬ 
ής, την τελευταία πιστοποίηση, τους συγκριτικούς πίνα¬ 
κες ή τους ανακεφαλαιωτικούς πίνακες εργασιών, τις 
εγκριθείσες αλλαγές της μελέτης, τις εγκρίσεις παρατά¬ 
σεων προθεσμίας, τον κατάλογο των εγκεκριμένων σχε¬ 
δίων (συμπεριλαμβανομένης της γενικής κάτοψης ή γενι¬ 
κής διάταξης του έργου), τα αποτελέσματα δοκιμών, τα 
έγγραφα που αφορούν κακοτεχνίες, τις αναφορές μη 
συμμόρφωσης, τους πίνακες ελάχιστων απαιτούμενων 
και εκτελεσθεισών ποιοτικών δοκιμών, τις μελέτες σύνθε¬ 
σης, τα πρωτόκολλα δοκιμών και τα πιστοποιητικά ποιό¬ 
τητας υλικών. 

(ϋ) παροχή ελεύθερης πρόσβασης του Ε.Σ.Π.ΕΛ. στα 
εργαστήρια των αναδοχών, αν οι συμβάσεις των έργων 
προβλέπουν τέτοια εργαστήρια. 

(ίϋ) ενημέρωση του Ε.Σ.Π.ΕΛ. για τα υλικά "επί τόπου 
των έργων" ή σε "αποθήκες του αναδοχών 11 ή στους πι¬ 
στοποιημένους, από τη Διευθύνουσα Υπηρεσία, χώρους 
παραγωγής σύμφωνα με τις διατάξεις της παρ.4 του άρ¬ 
θρου 40 του Π.Δ. 609/1985 (Φ.Ε.Κ. 223 Α’) που πρόκειται 
να ενσωματωθούν στο έργο. Το ίδιο ισχύει για τις πηγές 
λήψης των αδρανών υλικών ή τις επιχειρήσεις προμήθει¬ 
ας των "σύνθετων υλικών" (π.χ. σκυροδέματος, ασφαλτο¬ 
σκυροδέματος κ.λπ.) ή βιομηχανικής παραγωγής υλι¬ 
κών, συσκευών, Η/Μ, κλιματιστικών κόκ. 

2. Οι Προϊστάμενες Αρχές είναι υπεύθυνες, ως Επο- 
πτεύουσες Αρχές, για την τήρηση έναντι του Ε.Σ.Π.ΕΛ. 
των ανωτέρω υποχρεώσεων. Οι Προϊστάμενοι των Διευ- 
θυνουσών Υπηρεσιών (ή των αντιστοίχωντμημάτων κατα¬ 
σκευών) και οι επιβλέποντες υποχρεούνται να διαθέτουν 
στον Ε.Σ. Π. ΕΛ. τα ανωτέρω στοιχεία και κάθε τι σχετικό με 
τον έλεγχο. 

3. Οι Διευθύνουσες Υπηρεσίες καιοιανάδοχοιτων αντί¬ 
στοιχων έργων υποχρεούνται να εξασφαλίσουν στον 
Ε.Σ.Π.ΕΛ. τα εξής: 

ί) την ελεύθερη και ακώλυτη πρόσβασή του στους χώ¬ 
ρους κατασκευής και στα εργοτάξια των έργων καθώς και 
στις πηγές λήψης των υλικών και στοιχείων που ενσωμα¬ 
τώνονται στα έργα. 

ϋ) την επίτόπου ενημέρωσή του από τους επιβλέποντες 
μηχανικούς. Σε περιπτώσεις απουσιών ή κωλυμάτων, η 
επίβλεψη εκπροσωπείται από τους Προϊσταμένους των 
Διευθυνουσών Υπηρεσιών ή τους νόμιμους αναπληρωτές 
τους. Σε κάθε περίπτωση οι ανάδοχοι εκπροσωπούνται 
από τους διευθυντές των εργοταξίων ή παρίστανται με εκ¬ 
προσώπους τους. 

ίϋ) την απρόσκοπτη διενέργεια αυτοψιών, δειγματολη¬ 
ψιών και μετρήσεων ή δοκιμών στο χώρο κατασκευής του 
έργου ή εκτός αυτού. 


Άρθρο 3 

Συνεργασία των υπηρεσιών και των εργαστηρίων 

της Γενικής Γραμματείας Δημοσίων Έργων του 
Υ.ΠΕ.ΧΩ.Δ.Ε. με τον Ε.Σ.Π.ΕΛ. 

Με μέριμνα και ευθύνη της Γενικής Διεύθυνσης Ποιότη¬ 
τας της Γενικής Γραμματείας Δημοσίων Έργων του 
Υπουργείου Περιβάλλοντος, Χωροταξίας και Δημοσίων 
Έργων, τα κρατικά ή άλλα αναγνωρισμένα Εργαστήρια 
Δημοσίων Έργων παρέχουν στον Ε.Σ.Π.ΕΛ. κάθε ανα¬ 
γκαίο στοιχείο ή πληροφορία ή διευκρίνιση για τους ελέγ¬ 
χους που διενήργησαν στα αντίστοιχα έργα. 

Άρθρο 4 

Αποτελέσματα ελέγχων Ε.Σ.Π.ΕΛ. 

1. Ο Ε.Σ.Π.ΕΛ. καταγράφει, στην Τεχνική του Αναφορά, 
τα αποτελέσματα του ελέγχου, που περιλαμβάνει τουλά¬ 
χιστον τα εξής: 

ί) τις ελεγκτικές εργασίες που διενεργήθηκαν στο πλαί¬ 
σιο άσκησης των καθηκόντωντου Ε.Σ.Π.ΕΛ., σε σχέση με 
την πρόοδο εκτέλεσης του φυσικού αντικειμένου του υπό 
έλεγχο έργου, 

ϋ) τα αποτελέσματα από την εξέταση των ελέγχων που 
διενεργήθηκαν από κρατικά ή άλλα αναγνωρισμένα ερ¬ 
γαστήρια δημοσίων έργων, 

ίϋ) τη συγκρότηση, τις δυνατότητες, το βαθμό πληρότη¬ 
τας και τα αποτελέσματα των ελέγχων των εργαστηρίων 
των αναδοχών, αν προβλέπονται τέτοια στη σύμβαση κα¬ 
τασκευής. 

ίν) τα αποτελέσματα των ελέγχων επαλήθευσης που 
διενεργήθηκαν από τον Ε.Σ.Π.ΕΛ. στον τόπο εκτέλεσης 
των εργασιών ή στις πηγές λήψης των υλικών ή στα εργο¬ 
τάξια ή εργοστάσια/ μονάδες παραγωγής υλικών ή σύν¬ 
θετων υλικών ή βιομηχανικών ειδών που ενσωματώνονται 
στο έργο και τα σχετικά με τους ελέγχους αυτούς αποτε¬ 
λέσματα εργαστηριακών δοκιμών στο εργαστήριο του 
Ε.Σ.Π.ΕΛ. 

ν) τη συνολική εικόνα από το μακροσκοπικό / οπτικό 
έλεγχο όλων των τμημάτων και εργασιών της κατασκευ¬ 
ής, στα οποία υπάρχει δυνατότητα πρόσβασης και παρα¬ 
τήρησης. 

νί) τα αποτελέσματα των ελέγχων συμμόρφωσης σε πε¬ 
ριπτώσεις μη τήρησης των συμβατικών υποχρεώσεων, 
καθώς και των ελέγχων αποκατάστασης των διαπιστωμέ¬ 
νων (από προηγούμενους ελέγχους ή άλλες διαδικασίες) 
ελαττωμάτων. 

νϋ) τις εργασίες που παρουσιάζουν αστοχίες ή πλημμέ- 
λειες και αν αυτές έχουν πιστοποιηθεί από την αρμόδια 
υπηρεσία 

νϋί) ο Ε.Σ.Π.ΕΛ. καταγράφει, στην Τεχνική του Αναφο¬ 
ρά, με ακρίβεια τις θέσεις όπου παρατήρησε τα επουσιώ¬ 
δη ή ουσιώδη ελαττώματα (αστοχίες ή πλημμέλειες) και 
προτείνει: 

Τούψοςτης περικοπής των αμοιβών των αναδοχών για 
τις περιπτώσεις που σύμφωνα μετηνκρίσητου εμπίπτουν 
στο άρθρο 7 του ν. 1418/1984 (επουσιώδης αστοχίες με 
δυσανάλογο κόστος αποκατάστασης) ή 

- Την άμεση αποκατάσταση των αστοχιών - πλημμελει- 
ών που διαπιστώνει, με καθαιρέσεις ή ανακατασκευές, 
όπου απαιτούνται. 

ίχ) Ανακεφαλαιωτικό σημείωμα, που περιέχει το σύνο¬ 
λο των ευρημάτων του. 

2. Με βάση τα ανωτέρω, και με την προϋπόθεση ότι τα 
στοιχεία που έχουν συγκεντρωθεί κρίνονται επαρκή, η Τε¬ 
χνική Αναφορά καταλήγει σε πλήρως και ειδικώς αιτιολο¬ 
γημένες διαπιστώσεις για την κατάταξη των έργων σε κα¬ 
τηγορίες με βάση τη διάκριση των δ ιαπ ιστού μενών ελατ¬ 
τωμάτων (ποσοτικών και ποιοτικών αστοχιών) σε τμήματα 
ή στο σύνολο των έργων ως εξής: 

Κατηγορία έργων (ί): περιπτώσεις που, σύμφωνα με αι¬ 
τιολογημένη κρίση του, είτε δεν υπάρχουν καθόλου αστο¬ 
χίες είτε οι αστοχίες ή πλημμέλειες (σε οποιοδήποτε τμή¬ 
μα του έργου και αν βρίσκονται), έχουν επουσιώδη χαρα¬ 
κτήρα, δηλαδή χωρίς ιδιαίτερες συνέπειες στην όλη 
ποιότητα των εργασιών ή μπορεί εύκολα να αποκαταστα¬ 
θούν από τον ανάδοχο. 

Κατηγορία έργων (ϋ): έργα με ουσιώδη ελαττώματα, 
που όμως δεν επιφέρουν επιπτώσεις στην αντοχή και 
στατική επάρκεια των κατασκευών και εκτιμάται ότι θα 
οδηγήσουν σε ενωρίτερο χρόνο τη συντήρηση. 

Κατηγορία έργων (ίϋ): έργα με ουσιώδη ελαττώματα που 
όμως επιφέρουν ιδιαίτερα σοβαρές και μη ανατάξιμες επι¬ 
πτώσεις στα έργα (σε ότι αφορά την αντοχή και την στατι¬ 
κή τους επάρκεια) και εκτιμάται βάσιμα και αιτιολογημένα 
ότι θα απαιτήσουν καθαιρέσεις και ανακατασκευές. 

3. Στις περιπτώσεις που οι αστοχίες ή πλημμέλειες εντο¬ 
πίζονται σε έργο για πρώτη φορά, και αυτές κρίνονται ως 
ουσιώδη ελαττώματα, το έργο χαρακτηρίζεται ως "επανε- 
λέγξιμο 11 , με υποχρέωση επανελέγχου από τον Ε.Σ.Π.ΕΛ. 
εντός τεσσάρων (4) μηνών από την ημερομηνία αποστο¬ 
λής της Τεχνικής Αναφοράς στη Διευθύνουσα Υπηρεσία 
του έργου, με την επιφύλαξη της παραγράφου 4 του άρ¬ 
θρου 5 της παρούσας. 

4. Οι Τεχνικές Αναφορές του Ε.Σ.Π.ΕΛ. έχουν εμπιστευ- 
τικό χαρακτήρα και ο ίδιος υποχρεούται στην τήρηση της 
εχεμύθειας και στο μη σχολιασμό προς τρίτους των δρα¬ 
στηριοτήτων και διαπιστώσεώντου. 

Άρθρο 5 

Χρήση των αποτελεσμάτων του ελέγχου. 

Αποκατάσταση τυχόν ελαττωμάτων & αστοχιών. 

1. Ο Ε.Σ.Π.ΕΛ. υποβάλλει τις Τεχνικές Αναφορές του 
στην Επιβλέπουσα Υπηρεσία του, η οποία τις κοινοποιεί 
στις Προϊστάμενες Αρχές των φορέων κατασκευής των 
έργων, τις Διευθύνουσες Υπηρεσίες των έργων, στους 
αρμόδιους Γενικούς ή Ειδικούς Γραμματείς των αντίστοι¬ 
χων Επιχειρησιακών Προγραμμάτων, στις αντίστοιχες 
Διαχειριστικές Αρχές και στον Υπουργό Περιβάλλοντος, 
Χωροταξίας και Δημοσίων Έργων. Τα ανακεφαλαιωτικά 
σημειώματα κοινοποιούνται στην Ειδική Υπηρεσία Αρχή 
Πληρωμής και στην Επιτροπή Δημοσιονομικού Ελέγχου 
(Ε.Δ.ΕΛ.). 

2. Στις περιπτώσεις έργων που κατατάσσονται στις κα¬ 
τηγορίες (ϋ) & (ίϋ) του ανωτέρω Άρθρου 4, οι Τεχνικές 
Αναφορές υποχρεωτικά κοινοποιούνται στο Σώμα Επιθε¬ 
ωρητών Δημοσίων Έργων, του άρθρου 22 του Ν. 1418/84, 
το οποίο και θέτει τα αντίστοιχα έργα σε διαρκή Επιθεώ¬ 
ρηση. 

3. Στις περιπτώσεις που ο Ε.Σ.Π.ΕΛ. κατατάσσει τα έρ¬ 
γα στην κατηγορία (ίϋ) τότε οι αντίστοιχες Τεχνικές Ανα¬ 
φορές κοινοποιούνται από την Επιβλέπουσα Υπηρεσία 
του Ε.Σ.Π.ΕΛ. και στο Γενικό Επιθεωρητή Δημόσιας Διοί¬ 
κησης για τη διερεύνηση τυχόν διοικητικών ευθυνών των 


εμπλεκομένων, καθώς και στην Εισαγγελία Πρωτοδικών 
Αθηνών για διερεύνηση τυχόν ποινικών ευθυνών. 

4. Οι Προϊστάμενες Αρχές και οι Διευθύνουσες Υπηρε¬ 
σίες των έργων, με ευθύνη των Προϊσταμένων τους, μετά 
την λήψη των Τεχνικών Αναφορών του Ε.Σ.Π.ΕΛ., υπο- 
χρεούνται: 

• να προβούν στη λήψη των κατάλληλων μέτρων (σύμ¬ 
φωνα μετά ευρήματα και τις συστάσειςτου Ε.Σ.Π.ΕΛ.) το 
αργότερο εντός ενός (1) μηνάς από την ημερομηνία πα¬ 
ραλαβής της Τεχνικής Αναφοράς του Ε.Σ.Π.ΕΛ. και σε κά¬ 
θε περίπτωση πριν από την οριστική παραλαβή των υπό 
έλεγχο έργων. 

• να μεριμνήσουν για τη συμμόρφωση των εμπλεκομέ¬ 
νων στην παραγωγή του έργου με τις συστάσεις του 
Ε.Σ.Π.ΕΛ. και να παρακολουθήσουν τον τρόπο αποκατά¬ 
στασης των δ ιαπ ιστού μενών ελαττωμάτων (κατάπτωση 
ποινικών ρητρών, περικοπή αμοιβών του αναδόχου, κα¬ 
θαιρέσεις ανακατασκευές του έργου), σύμφωνα με τις 
κείμενες διατάξεις της Νομοθεσίας περί Δημοσίων Έρ¬ 
γων. 

• να μεριμνήσουν για την εκκίνηση των απαραίτητων 
διαδικασιών που αφορούν την επιβολή των οριζόμενων 
ποινών στους αναδόχους, εφόσον στις Τεχνικές Αναφο¬ 
ρές του Ε.Σ.Π.ΕΛ. αναφέρονται παραβάσεις των κανονι¬ 
σμών εκτέλεσης των δημοσίων έργων που εμπίπτουν στο 
πεδίο εφαρμογής των Π.Δ.121/2001 ή /και 278/1999. 

• να δηλώσουν στην αρμόδια Διαχειριστική Αρχή, στο 
πλαίσιο υποβολής των Μηνιαίων Δελτίων Δήλωσης Δαπα¬ 
νών, τα διοικητικά πρόστιμα που επιβάλλονται και τα 
οποία πρέπει να αφαιρούνται από τις δηλώσεις πληρω¬ 
μών του έργου. 

• ειδικότερα, σε ότι αφορά τα έργα που κατατάσσονται 
στις κατηγορίες (ϋ) & (ίϋ) σύμφωνα με το άρθρο 4 της πα- 
ρούσης, οι Διευθύνουσες Υπηρεσίες των έργων αυτών, 
με ευθύνη των Προϊσταμένων τους καθώς των Προϊστα¬ 
μένων Αρχώντων έργων, υποχρεούνται εντός ενός (1) μη¬ 
νάς απάτη λήψη των Τεχνικών Αναφορών να υποβάλλουν 
στην αρμόδια Διαχειριστική Αρχή και να κοινοποιήσουν 
στον Ε.Σ.Π.ΕΛ., στην Επιβλέπουσα Υπηρεσία του 
Ε.Σ.Π.ΕΛ., στην Ειδική Υπηρεσία Αρχή Πληρωμής και 
στην Ε.Δ.ΕΛ., χρονοδιάγραμμα και τρόπο αποκατάστα¬ 
σης των ευρημάτωντων ελέγχων καθώς και τα μέτρα που 
έλαβαν προς τους αναδόχους των έργων, σύμφωνα με 
τους όρους της σύμβασης. Το χρονοδιάγραμμα αποκα¬ 
τάστασης δεν δύναται να υπερβαίνει τους τρεις (3) μήνες 
από την ημερομηνία υποβολής του, με εξαίρεση ειδικές 
περιπτώσεις και κατόπιν έγκρισης από την αρμόδια Δια¬ 
χειριστική Αρχή, όταν συντρέχουν περιστάσεις που είναι 
ανεξάρτητες από την ευθύνη των Διευθυνουσών Υπηρε¬ 
σιών και των αναδοχών των εν λόγω έργων. 

• μετά το πέρας των αποκαταστάσεων της ανωτέρω 
παραγράφου και σε κάθε περίπτωση πριν την παρέλευση 
τετραμήνου από την κοινοποίηση της σχετικής Τεχνικής 
Αναφοράς του Ε.Σ.Π.ΕΛ. και οπωσδήποτε πριν από την 
προσωρινή παραλαβή, να προβούν άμεσα στις εξής ενέρ¬ 
γειες: 

- υποβάλλουν στην αρμόδια Διαχειριστική Αρχή, με κοι¬ 
νοποίηση στην Επιβλέπουσα Υπηρεσία του Ε.Σ.Π.ΕΛ., έκ¬ 
θεση αποκατάστασης των ευρημάτων συνοδευόμενη 
από αίτημα επανελέγχου των αντίστοιχων έργων. 

- υποχρεούνται να κοινοποιήσουν, σε χρονικό διάστημα 
που δεν πρέπει να υπερβαίνει τον ένα (1) μήνα, σε όλα τα 
διοικητικά όργανα που προβλέπονται στην προηγούμενη 

παράγραφο όλες τις Ειδικές Διαταγές που επέβαλαν και 
που αφορούν περικοπή αμοιβών των αναδοχών. 

5. Σε κάθε περίπτωση οι Προϊστάμενες Αρχές των υπό 
έλεγχο έργων δεν επιτρέπεται να προβούν σε οριστική 
παραλαβή των έργων που έχουν καταταχθεί στις κατηγο¬ 
ρίες (ϋ) και (ίϋ), εάν δεν έχει προηγηθεί επιβεβαίωση της 
αποκατάστασης των ευρημάτων από τον Ε.Σ.Π.ΕΛ. 

6. Η αρμόδια Διαχειριστική Αρχή, έχει υποχρέωση να 
παρακολουθεί την τήρηση των ανωτέρω προθεσμιών. 
Εφόσον οι παραπάνω προθεσμίες (της παραγράφου 4) 
σε έργα που έχουν χαρακτηριστεί "επανελέγξιμα" παρέλ- 
θουν άπρακτες ή ο νεότερος έλεγχος του Ε.Σ.Π.ΕΛ. τα 
έχει κατατάξει στις κατηγορίες (ϋ) ή (ίϋ), τότε σύμφωνα με 
τις διατάξεις της παραγράφου 6 του άρθρου 6 του 
Ν.2860/2000 τα αρμόδια ελεγκτικά όργανα διενεργούν 
έκτακτο δημοσιονομικό έλεγχο και ανάλογα με το αποτέ¬ 
λεσμα αυτού εφαρμόζονται οι διαδικασίες του Εθνικού 
Συστήματος Δημοσιονομικών Διορθώσεων, της Κ.Υ.Α. 
907/052/2.7.2003 (ΦΕΚ/Β/02.07.2003). Επισημαίνεται ότι 
άμεσο αποτέλεσμα της κατάταξης ενός έργου στην κα¬ 
τηγορία (ϋ) ή (ίϋ) είναι η αναστολή επιλεξιμότηταςτων δα¬ 
πανών του από το αντίστοιχο Επιχειρησιακό Πρόγραμμα. 

7. Μετά τη λήψη των εγγράφων επιβεβαίωσης αποκα¬ 
τάστασης των ελαττωμάτων, ο Ε.Σ.Π.ΕΛ. ασκεί επανελέγ¬ 
χους. Σκοπός των οποίων είναι η διαπίστωση της συμ¬ 
μόρφωσης των φορέων κατασκευής/ αναδοχών στις συ¬ 
στάσεις της Τεχνικής Αναφοράς. 

8. Οι δαπάνες αποκατάστασης των ελαττωμάτων στα 
έργα, που διαπιστώθηκαν από τον Ε.Σ.Π.ΕΛ., βαρύνουν 
τους αναδόχους των υπό έλεγχο έργων. Σε περίπτωση 
που σύμφωνα με τη σύμβαση δεν προκύπτει ευθύνη των 
Αναδοχών, όπως σε περιπτώσεις ανωτέρας βίας ή εκτέ¬ 
λεσης έργων δι’ αυτεπιστασίας, γεγονός που θα βεβαιώ¬ 
νεται από το Σώμα Επιθεωρητών Δημοσίων Έργων 
(Σ.Ε.Δ.Ε.), αυτές καταλογίζονται σύμφωνα με τη διαδικα¬ 
σία των δημοσιονομικών διορθώσεων και βαρύνουν το 
Ελληνικό Δημόσιο και συγκεκριμένα το Εθνικό Πρόγραμ¬ 
μα Δημοσίων Επενδύσεων για τα έργα αρμοδιότητας 
Υπουργείων και Περιφερειών ή τους προϋπολογισμούς 
των Νομικών Προσώπων για έργα αρμοδιότητας Ν. Π. Δ. Δ. 
και Ν.Π.Ι.Δ. Σε καμία περίπτωση δεν αποτελούν πληρω¬ 
μές συγχρηματοδοτούμενες από τα Διαρθρωτικά Ταμεία 
και το Ταμείο Συνοχής. 

9. Στις περιπτώσεις που οι ανάδοχοιτων έργων ασκούν 
διοικητικές προσφυγές- αναφορές οι αρμόδιες Αρχές 
που επιλαμβάνονται των ανακλήσεων ή τροποποιήσεων ή 
ακυρώσεων για τις σχετικές διοικητικές πράξεις μπορεί 
να ζητήσουν από την Επιβλέπουσα Υπηρεσία του 
Ε.Σ.Π.ΕΛ. τη διενέργεια λεπτομερούς επανελέγχου επα¬ 
λήθευσης της ποιότητας από τον Ε.Σ.Π.ΕΛ. στο σύνολο 
του έργου. 

Προκειμένου για "δικαστική επίλυση διαφορών", αν κρί- 
νεται αναγκαίο, ο Ε.Σ.Π.ΕΛ. παρίσταται ως μάρτυραςτου 
Κυρίου του Έργου, εκπροσωπούμενος με στέλεχος της 
"Ομάδας Διοίκησης" του. 

Άρθρο 6 
Έναρξη ισχύος 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 


Από την έναρξη ισχύος της παρούσης καταργείται η 
Δ17α/10/16/ΦΝ 380 Απόφαση (Φ.Ε.Κ.122 Β’), όπως τρο¬ 
ποποιήθηκε με το Φ.Ε.Κ558/Β75.6.1998. 

Η απόφαση αυτή να δημοσιευθεί σΓην Εφημερίδα της 
Κυβερνήσεως. 

Αθήνα, 2 Οκτωβρίου 2003 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΧΡ. ΠΑΧΤΑΣ I. ΤΣΑΚΛΙΔΗΣ 

-♦- 

Αριθ. 18998/1030 (2) 

Τροποποίηση των Άρθρων 5 και 6 της 14719/ 803/ 
6.8.2003 (ΦΕΚ 1239/Β/1 -3-03) ΚΥΑ «περί καθαρισμού 
του φορέα, της θέσης, της έκτασης και των ορίων του 
ΒΙΟΠΑ Ανώπολης του Ν. Ηρακλείου, στα διοικητικά 
όρια του Δ. Γουβών Ν. Ηρακλείου Κρήτης, έγκρισης 
του Φορέα ΒΕΠΕ και της ΜΠΕτου ΒΙΟΠΑ». 

ΟΙ ΥΠΟΥΡΓΟΙ 

ΑΝΑΠΤΥΞΗΣ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 2545/97 «Βιομηχανικές και Επι¬ 
χειρηματικές Περιοχές και άλλες διατάξεις» (ΦΕΚ 
254/Α/97) και ειδικότερα τα άρθρα 4 και 5 αυτού. 

2. Τις διατάξεις του Ν. 1558/85 «Κυβέρνηση και Κυβερ¬ 
νητικά όργανα» (ΦΕΚ 137/Α/85), όπως τροποποιήθηκε και 
συμπληρώθηκε από το Ν. 2081/92 (ΦΕΚ89/Α/92) και το Ν. 
2469/97 (ΦΕΚ38/Α/97). 

3. Τις διατάξεις του Ν. 1032/1980 περί συστάσεως 
Υπουργείου Χωροταξίας, Οικισμού και Περιβάλλοντος 
και ειδικότερα των άρθρων 2,3 και 7 αυτού. 

4. Το Ν. 1650/86 « Για την προστασία του περιβάλλοντος 
«(ΦΕΚ 160/Α). 

5. Το Ν. 3010/2002 « Εναρμόνιση του Ν. 1650/1986 μετις 
Οδηγίες 97/11/ΕΕ και 96/61/ΕΕ, διαδικασία οριοθέτησης 
και ρυθμίσεις θεμάτων για τα υδατορέματα και άλλες δια¬ 
τάξεις « (ΦΕΚ 91/Α/25-4-2002). 

6. Την 69269/5387/25-10-90 (ΦΕΚ 678/Β) Κοινή Υπουρ¬ 
γική Απόφαση που αναφέρεται στην «κατάταξη έργων και 
δραστηριοτήτων σε κατηγορίες, περιεχόμενο Μελέτης 
Περιβαλλοντικών Επιπτώσεων (ΜΠΕ), καθορισμός περιε¬ 
χομένου Ειδικών Περιβαλλοντικών Μελετών (ΕΠΜ) και 
λοιπές συναφείς διατάξεις, σύμφωνα με το Ν. 1650/ 
1986». 

7. Την75308/5512/2-11-90 (ΦΕΚ691/Β), Κοινή Υπουργι¬ 
κή Απόφαση που αναφέρεται στον «Καθορισμό τρόπου 
ενημέρωσης των πολιτών και φορέων εκπροσώπησης 
τους για το περιεχόμενο Μελέτης Περιβαλλοντικών Επι- 
πτώσεωντων έργων και δραστηριοτήτων σύμφωνα με την 
παράγραφο 2 του άρθρου 5του Ν. 1650/86». 

8. Την 15393/2332/2002 (ΦΕΚ 1022/Β/5-8-2002) Κοινή 
Υπουργική Απόφαση «Κατάταξη Δημοσίων και Ιδιωτικών 
Έργων και Δραστηριοτήτων σε κατηγορίες σύμφωνα με 
το άρθρο 3 του Ν. 1650/86, όπως αντικαταστάθηκε με το 
άρθρο 1 του Ν. 3010/2002». 

9. Την 11014/703/Φ104 ( ΕΚ 332/Β/20-3-2003) Κοινή 
Υπουργική Απόφαση «Διαδικασία Προκαταρκτικής Περι¬ 
βαλλοντικής Εκτίμησης και Αξιολόγησης (ΠΠΕΑ) και 
Έγκρισης Περιβαλλοντικών Όρων (ΕΠΟ) σύμφωνα με το 
άρθρο 4 του Ν. 1650/86, όπως αντικαταστάθηκε με το άρ¬ 
θρο 2 του Ν. 3010/2002». 

10. Την 485/31.10.01 Απόφαση του Πρωθυπουργού και 
του Υπουργού Ανάπτυξης (ΦΕΚ 1484/Β/01) σχετικά με 
την ανάθεση αρμοδιοτήτων στους Υφυπουργούς Ανά¬ 
πτυξης. 

11. Την Υ6/31.10.01 Απόφαση του Πρωθυπουργού και 
Υπουργού ΠΕΧΩΔΕ, (ΦΕΚ 1464/Β/01) με θέμα «Ανάθεση 
αρμοδιοτήτων Υπουργού Περιβάλλοντος Χωροταξίας 
και Δημοσίων Έργων στους Υφυπουργούς Περιβάλλο¬ 
ντος Χωροταξίας και Δημοσίων Έργων» 

12. Την ΥΑ 7724/27-11-2001 (ΦΕΚ 1583/Β/9-11-01) «Πε¬ 
ρί μεταβίβασης αρμοδιοτήτων της Υπουργού και της 
Υφυπουργού ΠΕΧΩΔΕ στο Γενικό Γραμματέα και τους 
Προϊστάμενους των Γενικών Δ/νσεων, Δ/νσεων, Τμημά- 
τωντου ΥΠΕΧΩΔΕ. 

13. Η υποβληθείσα ΜΠΕ στην Δ/νση ΕΑΡΘ/ΥΠΕΧΩΔΕ 
από τον ΟΑΝΑΚ για τροποποίηση των περιβαλλοντικών 
όρωντου υπό ίδρυση ΒΙΟΤΕΧΝΙΚΟΥ ΠΑΡΚΟΥ Ανώπολης 
Πεδιάδος Ηρακλείου Κρήτης με αρ. πρ. 116757/17-4- 
2003. 

14. Το έγγραφο της Δ/νσης ΕΑΡΘ/ΥΠΕΧΩΔΕ μεαρ. πρ. 
116757/14-5-2003. 

15. Τα υποβληθέντα συμπληρωματικά στοιχεία με αρ. 
πρ. Δ/νσης ΕΑΡΘ 117243/23-5-2003. 

16. Τα υποβληθέντα εκ νέου συμπληρωματικά στοιχεία 
με αρ. πρ. Δ/νσης ΕΑΡΘ 117839/24-6-2003. 

17. Την απόφαση έγκρισης μελέτης διάθεσης λυμάτων 
του ΒΙΟΠΑΝ με αρ. πρ. 2354/10-4-2003 (ΝΟΜ. ΑΥΤ. ΗΡΑ¬ 
ΚΛΕΙΟΥ - Δ/ΝΣΗ ΥΓΙΕΙΝΗΣ). 

18. Την 14719/803/6-8-2003 (ΦΕΚ 1239/Β/1-3-03) Κοινή 
Υπουργική Απόφαση «περί καθαρισμού του φορέα, της 
θέσης, της έκτασης και των ορίων του ΒΙΟΠΑ Ανώπολης 
του Ν. Ηρακλείου, στα διοικητικά όρια του Δ. Γουβών Ν. 
Ηρακλείου Κρήτης, έγκρισης του Φορέα ΒΕΠΕ και της 
ΜΠΕ του ΒΙΟΠΑ», αποφασίζουμε: 

1. Η τελευταία υποπαράγραφος της παραγράφου με 
τίτλο «Γενικά στοιχεία έργου» του άρθρου 5 της ΚΥΑ 
14719/803/06.08.03 αντικαθίσταται ως εξής: 

• Δραστηριότητες που προβλέπεται να εγκατασταθούν 
στο ΒΙΟΠΑΝ : Βιοτεχνίες ειδών Λαϊκής Τέχνης (βιοτεχνίες 
ενδυμάτων, κεραμικών ειδών, δερμάτινων ειδών, επεξερ¬ 
γασίας φυσητού γυαλιού, κατασκευής παραδοσιακών 
μαχαιριών, κατασκευής μεταλλικών τουριστικών ειδών, 
ξυλόγλυπτων, κεντημάτων, υφαντών, βαρελοποιίας, επε¬ 
ξεργασίας όνυχα, κλπ). 

• Συνολικός αριθμός μονάδων που πρόκειται να εγκα¬ 
τασταθούν στο ΒΙΟΠΑΝ: (41) σαράντα μία. 

• Εκτιμούμενη συνολική παραγωγή υγρών αποβλήτων: 
25πι3/ά. 

2. Η περίπτωση 1.5 της παραγράφου 1 του Άρθρου 5 
της ΚΥΑ 14719/803/06.08.03 (ΦΕΚ 1239/Β/1 -3-03) αντικα¬ 
θίσταται ως εξής: 

• Υγρά απόβλητα: η διάθεση των υγρών αποβλήτων και 
λυμάτων των βιοτεχνικών μονάδων, στο δίκτυο ακαθάρ¬ 
των του ΒΙΟΠΑΝ να γίνεται σύμφωνα με την εγκριθείσα 
μελέτη διάθεσης λυμάτων (αρ. πρ. 2354/10-4-2003 - 
ΝΟΜ. ΑΥΤ. ΗΡΑΚΛΕΙΟΥ/Δ/ΝΣΗ ΥΓΙΕΙΝΗΣ) και με τον σχε¬ 
τικό κανονισμό που θα συνταχθεί από τον φορέα διαχεί¬ 
ρισης του έργου και θα εγκριθεί από τις αρμόδιες υπηρε¬ 
σίες. Επιπλέον να τηρούνται οι περιβαλλοντικοί όροι που 
εκδίδονται για την λειτουργία των επί μέρους βιοτεχνικών 
μονάδων. 

3. Η περίπτωση 1.6 της παραγράφου 1 του Άρθρου 5 


της ΚΥΑ 14719/803/6-8-2003 (ΦΕΚ 1239/Β/1 -3-03) αντικα¬ 
θίσταται ως εξής: 

• Στερεά και λασπώδη απόβλητα: η περισυλλογή, με¬ 
ταφορά και αποθήκευση των στερεών αποβλήτων, να γί¬ 
νεται σύμφωνα με την ισχύουσα νομοθεσία, να τηρούνται 
οι διατάξεις των κατωτέρω αποφάσεων , όπως αυτές 
ισχύουν: 

• Υγ. Διάταξη Ε?β/301 /10.2.64 (ΦΕΚ23/Β/14.2.64) περί 
συλλογής , αποκομιδής και διάθεσης στερεών απορριμ¬ 
μάτων. 

• Κ.Υ.Α. 49541/1424 (ΦΕΚ 444/Β/86), όπως αυτή τρο¬ 
ποποιήθηκε με την Κ.Υ.Α. 29728/824/96 (ΦΕΚ 358/Β/96), 
περί στερεών μη τοξικών αποβλήτων και λασπών. 

4. Προστίθεται η παράγραφος 5 στο Άρθρο 5 της ΚΥΑ 
14719/803/6-8-2003 (ΦΕΚ 1239/Β/1 -3-03)ωςεξής: 

5. Περιβάλλον Περιοχής 

Η θέση εγκατάστασης του ΒΙΟΠΑΝ δεν χαρακτηρίζεται 
ως προστατευτέα βάσει του άρθρου 21 του Ν. 1650/86. 

5. Το Άρθρο 6 της της ΚΥΑ 14719/803/6-8-2003 (ΦΕΚ 
1239/Β/1 -3-03) αντικαθίσταται ως εξής: 

Οι παραπάνω αναφερόμενοι περιβαλλοντικοί όροι ισχύ¬ 
ουν για επτά (7) χρόνια από την ημερομηνία έκδοσης της 
απόφασης, με την επιφύλαξη των διατάξεων του άρθρου 
12 παρ. 2,τηςΚ.Υ.Α. 11014/703/Φ104-ΦΕΚ332/Β/2003 και 
με την προϋπόθεση ότι δεν θα επέλθει εν τω μεταξύ με¬ 
ταβολή των δεδομένων βάσει των οποίων εκδίδεται η εν 
λόγω απόφαση. Μετά την λήξη αυτής της προθεσμίας ο 
Φορέας Διαχείρισης του ΒΙΟΠΑΝ πρέπει να υποβάλει 
σχετική αίτηση προς την αρμόδια Υπηρεσία του Υπουρ¬ 
γείου Ανάπτυξης, προκειμένου να εξετασθεί η αναθεώ¬ 
ρηση των περιβαλλοντικών όρων. 

6. Κατά τα λοιπά η ΚΥΑ 14719/803/6.8.03 (ΦΕΚ 
1239/Β/1 -3-03) παραμένει ως έχει. 

7. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Οκτωβρίου 2003 

οι ΥΦΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΑΝΑΠΤΥΞΗΣ ΚΑΙ ΔΗΜΟΣΙΩΝ ΕΡΓΩΝ 

ΑΛΕΞΑΝΔΡΟΣ ΚΑΛΑΦΑΤΗΣ ΡΟΔΟΥΛΑ ΖΗΣΗ 

-Φ- 

Αριθ. Φ.5/Β3/56717 (3) 

Πρακτική άσκηση φοιτητή του Τμήματος ΠΣΕ Εφαρμο¬ 
σμένης Αγρο-Οικολογίας του Πανεπιστημίου Ιωαννί- 
νων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ- 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Της παραγράφου Ιτου άρθρου 12τουν. 1351/83 « Ει- 
σαγωγή σπουδαστών στην Τριτοβάθμια Εκπαίδευση και 
άλλες διατάξεις» (Α’ 56). 

2. Του άρθρου 25 του Ν. 1474/84 «Τροποποίηση του 
Ιδρυτικού Νόμου του Γεωτεχνικού Επιμελητηρίου Ελλά¬ 
δας και άλλες διατάξεις» (ΑΊ28). 

3. Της παραγράφου 4 του άρθρου 71 του ν. 1566/85 
«Δομή και λειτουργία της Πρωτοβάθμιας και Δευτερο¬ 
βάθμιας Εκπαίδευσης» (ΑΊ67). 

4. Του άρθρου 29 ατού ν. 1558/85 «Έλεγχοςτων δαπα¬ 
νών, που προκαλούν οι κανονιστικές διοικητικές πράξεις» 

(Α’ 137), όπως προστέθηκε με το άρθρο 27 του ν. 2081 /92 
(ΑΊ54) και τροποποιήθηκε με την παράγραφο 2α του άρ¬ 
θρου 1 του ν. 2469/97 (Α’ 38). 

5. Του άρθρου 11 του Ν. 2327/95 «Εθνικό Συμβούλιο 
Παιδείας, ρυθμίσεις θεμάτων έρευνας παιδείας και μετεκ¬ 
παίδευσης εκπαιδευτικών και άλλες διατάξεις» (Α’210). 

6. Τις διατάξεις του αριθ. 40 του Ν. 849/1978 (Α’232 ), 
όπως συ μπλη ρώθηκαν με το αρ. 8 του Ν. 2129/1993 (Α’57). 

7. Τις διατάξειςτου Π. Δ/τος 81/2002 (Α’57). 

8. Τη ΔΙΔΚ/Φ1/2/22875/31-10-2001 (ΦΕΚ 1480/Β/31 -10- 
2001) κοινή απόφαση του Πρωθυπουργού και του Υπουρ¬ 
γού Εσωτερικών Δημόσιας Διοίκησης και Αποκέντρωσης 
«Ανάθεση αρμοδιοτήτων του Υπουργού Εσωτερικών Δη¬ 
μόσιας Διοίκησης και Αποκέντρωσης στους Υφυπουργούς 
Εσωτερικών Δημόσιας Διοίκησης και Αποκέντρωσης». 

9. Την 1065956/863/Α0006/2003 (ΦΕΚ 985 Β) απόφαση 
του Πρωθυπουργού και του Υπουργού Οικονομικών «Κα¬ 
θορισμός αρμοδιοτήτων των Υφυπουργών Οικονομι¬ 
κών». 

10. Την 27783/305/87 Υπουργική απόφαση «Καθορι¬ 
σμός της κατά μήνα αποζημίωσης των φοιτητών Α.Ε.Ι. , 
που πραγματοποιούν πρακτική άσκηση στο επάγγελμα» 
(Β’ 213). 

11. Το 1097/10-6-2003 έγγραφο της Ν.Α. Ιωαννίνων. 

12. Το γεγονός ότι από τις διατάξεις της απόφασης αυ¬ 
τής προκαλείται εφάπαξ δαπάνη ύψους τριακοσίων πενή¬ 
ντα δύο ευρώ και δεκαέξι λεπτά (352,16 ευρώ), η οποία θα 
καλυφθεί από τις πιστώσεις του προϋπολογισμού οικονο¬ 
μικού έτους 2003 της Νομαρχιακής Αυτοδιοίκησης Ιωαν¬ 
νίνων (Ειδικός Φορέας 072 ΚΑΕ 0265), αποφασίζουμε: 

Α. Εγκρίνουμε την πρακτική άσκηση ενός φοιτητή του τμή¬ 
ματος Π ΣΕ Εφαρμοσμένης Αγρο-Οικολογίας του Πανεπι¬ 
στημίου Ιωαννίνων, ο οποίος πραγματοποίησε πρακτική 
άσκηση στη Νομαρχιακή Αυτοδιοίκηση για το έτος 2003. 

Β. Χρόνος της πρακτικής άσκησης δύο (2) μήνες (από 
1-4-2003 έως 30-5-2003), η δε αποζημίωση τριακόσια 
πενήντα δύο ευρώ και δεκαέξι λεπτά (352,16 ευρώ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Ν. ΦΑΡΜΑΚΗΣ Λ. ΠΑΠΑΔΗΜΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΕΥΘΥΜΙΟΥ 
-♦- 

Αριθ. Φ.5/Β3/57898 (4) 

Πρακτική άσκηση φοιτητών του Τμήματος Οργάνωσης 

και Διαχείρισης Αγροτικών Εκμεταλλεύσεων του Πα¬ 
νεπιστημίου Ιωαννίνων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Της παραγράφου 1 του άρθρου 12 του Ν. 1351/83 


«Εισαγωγή σπουδαστών στην Τριτοβάθμια Εκπαίδευση 
και άλλες διατάξεις» (Α’ 56). 

2. Του άρθρου 25 του ν. 1474/84 «Τροποποίηση του 
Ιδρυτικού Νόμου του Γεωτεχνικού Επιμελητηρίου Ελλά¬ 
δας και άλλες διατάξεις» (ΑΊ28). 

3. Της παραγράφου 4 του άρθρου 71 του ν. 1566/85 
«Δομή και λειτουργία της Πρωτοβάθμιας και Δευτερο¬ 
βάθμιας Εκπαίδευσης» (ΑΊ67). 

4. Του άρθρου 29 ατού ν. 1558/85 «Έλεγχοςτων δαπα¬ 
νών, που προκαλούν οι κανονιστικές διοικητικές πράξεις» 
(Α’ 137), όπως προστέθηκε με το άρθρο 27 του ν. 2081 /92 
(ΑΊ54) καιτροποποιήθηκε με την παράγραφο 2 ατού άρ¬ 
θρου 1 του ν. 2469/97 (Α’ 38). 

5. Του άρθρου 11 του Ν. 2327/95 «Εθνικό Συμβούλιο 
Παιδείας, ρυθμίσεις θεμάτων έρευνας παιδείας και με¬ 
τεκπαίδευσης εκπαιδευτικών και άλλες διατάξεις» 
(Α'210). 

6. Τις διατάξεις του αριθ. 40 του Ν. 849/1978 (Α’232), 
όπως συμπληρώθηκαν με το αριθ. 8 του Ν. 2129/1993 
(Α’57). 

7. Τις διατάξειςτου Π. Δ/τος 81/2002 (Α’57). 

8. Τη ΔΙΔΚ/Φ1/2/22875/31-10-2001 (ΦΕΚ 1480/Β/31-10- 
2001) κοινή απόφαση του Πρωθυπουργού και του Υπουρ¬ 
γού Εσωτερικών Δημόσιας Διοίκησης και Αποκέντρωσης 
«Ανάθεση αρμοδιοτήτων του Υπουργού Εσωτερικών Δη¬ 
μόσιας Διοίκησης και Αποκέντρωσης στους Υφυπουρ¬ 
γούς Εσωτερικών Δημόσιας Διοίκησης και Αποκέντρω¬ 
σης». 

9 .Την 1065956/863/Α0006/2003 (ΦΕΚ 985 Β) απόφαση 
του Πρωθυπουργού και του Υπουργού Οικονομικών «Κα¬ 
θορισμός αρμοδιοτήτων των Υφυπουργών Οικονομικών». 

10. Την 27783/305/87 Υπουργική απόφαση «Καθορι¬ 
σμός της κατά μήνα αποζημίωσης των φοιτητών Α.Ε.Ι., 
που πραγματοποιούν πρακτική άσκηση στο επάγγελμα» 
(Β’213). 

11. Το 15656/11-6-2003 έγγραφο του Παν/μίου Ιωαννί¬ 
νων. 

12. Το γεγονός ότι από τις διατάξεις της απόφασης αυ¬ 
τής προκαλείται εφάπαξ δαπάνη ύψους σαράντα χιλιάδων 
ευρώ (40.000 ευρώ) για κάθε έτος, η οποία θα καλυφθεί 
από τις πιστώσεις του προϋπολογισμού οικονομικού 
έτους 2003 του Πανεπιστημίου Ιωαννίνων (ΚΑΕ 2331-Επι¬ 
χορηγήσεις και συνδρομές για την παροχή επιδομάτων σε 
φοιτητές), στον οποίο έχειπροβλεφθεί και εγγραφή στη Β’ 
Αναμόρφωση του Προϋπολογισμού, αποφασίζουμε: 

Εγκρίνουμε την πρακτική άσκηση φοιτητών του τμήμα¬ 
τος Οργάνωσης και Διαχείρισης Αγροτικών Εκμεταλλεύ¬ 
σεων του Πανεπιστημίου Ιωαννίνων ως εξής: 

• Για το οικονομικό έτος 2003 εγκρίνουμε την πρακτική 
άσκηση διακοσίων (200) φοιτητών κατά τους θερινούς 
μήνες (Ιούλιο-Αύγουστο), με μηνιαία αποζημίωση εκατό 
ευρώ (100), έκτων οποίων: 

- Εκατό (100) φοιτητές σε υπηρεσιακές μονάδες του 
Υπουργείου Γεωργίας, σε Ινστιντούτα και Σταθμούς του 
ΕΘΙΑΓΕ και σε άλλες Δημόσιες Υπηρεσίες και Οργανι¬ 
σμούς. (Νομαρχίες). 

- Εκατό (100) φοιτητές σε Ιδιωτικές Επιχειρήσεις και 
Βιομηχανίες. 

• Για το οικονομικό έτος 2004 εγκρίνουμε την πρακτική 
άσκηση διακοσίων (200) φοιτητών κατά τους θερινούς 
μήνες (Ιούλιο-Αύγουστο), με μηνιαία αποζημίωση εκατό 
ευρώ (100), έκτων οποίων: 

- Εκατό (100) φοιτητές σε υπηρεσιακές μονάδες του 
Υπουργείου Γεωργίας, σε Ινστιντούτα και Σταθμούς του 

ΕΘΙΑΓΕ και σε άλλες Δημόσιες Υπηρεσίες και Οργανι¬ 
σμούς. (Νομαρχίες). 

- Εκατό (100) φοιτητές σε Ιδιωτικές Επιχειρήσεις και 
Βιομηχανίες. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 2003 

οι ΥΠΟΥΡΓΟΙ 

